**Aiškinamasis raštas**

Dėl Molėtų rajono savivaldybės tarybos 2011 m. gruodžio 22 d. sprendimo Nr. B1-268 „Dėl atlyginimo dydžio už teikiamą neformalųjį švietimą nustatymo“ pakeitimo

**1. Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto tikslas – patvirtinti atlyginimo už Molėtų r. kūno kultūros ir sporto centro teikiamą formalųjį švietimą papildantį ir neformalųjį vaikų bei suaugusiųjų švietimą dydį bei patvirtinti mokėjimo tvarkos aprašą.

Už teikiamą neformalųjį vaikų švietimą Molėtų r. kūno kultūros ir sporto centre mokesčio dydis buvo nustatytas Molėtų rajono savivaldybės tarybos 2011 m. gruodžio 22 d. sprendimu Nr. B1-268 „Dėl atlyginimo dydžio už teikiamą neformalųjį švietimą nustatymo“.

Naujas atlyginimo dydis už Molėtų r. kūno kultūros ir sporto centro teikiamą formalųjį švietimą papildantį ir neformalųjį vaikų bei suaugusiųjų švietimą buvo apsvarstytas ir patvirtintas Molėtų r. kūno kultūros ir sporto centro tarybos posėdyje 2020 m. vasario 7 d., protokolas Nr. CT-2.

Patvirtinti naujus įkainius reikia nes:

1. Mokesčio už mokslą įkainiai buvo tvirtinti 2011 metais. Dabar mokesčio dydis neatitinka realios ekonominės situacijos ir rinkos įkainių, lyginant su aplinkinių regionų neformalųjį vaikų švietimą (sporto srityje) organizuojančiomis įstaigomis ir organizacijomis. Mėnesinis mokestis naudojamas:
	1. Molėtų SC bendruomenės renginiams rengti;
	2. sportinio inventoriaus atnaujinimui;
	3. sportinių aprangų, kiekvienai sportinei grupei, pirkimui;
	4. varžybų apdovanojimams pirkti;
	5. sportininkų kelionėms į draugiškas varžybas, komandiruotėms kompensuoti;
	6. moksleivių siuntimui į Lietuvos rinktinės stovyklas, varžybas;
	7. sporto medicinos priemonėms įsigyti.

2019 m. iš neformaliojo švietimo mėnesio mokesčio (2,9 eurai) pajamos buvo 3583,21 eur.

Padidinus mokestį iki 3,5 eur/mėn. pajamos padidėtų 20,6 % iki 4321 eur.

Padidinus mokestį iki 4 eur/mėn. pajamos padidėtų 37,9 % iki 4940 eur.

Tai leistų užtikrinti ugdymo proceso kokybę, bendruomenės telkimą, bei Molėtų r. KKSC įvaizdžio gerinimą.

1. Nuo 2020 m. kovo 1 d. už teikiamą neformalųjį suaugusiųjų švietimą mėnesinį atlyginimą padidinus iki 15 EUR būtų sudarytos sąlygos teikti kokybiškesnes paslaugas.

5 punkte mokestis mažinamas ne 95 procentais, o 100 procentų. Pakeisti papunkčiai.

6 punkte, kur mokestis mažinamas 50 procentų, pakeisti papunkčiai.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

Lietuvos Respublikos švietimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama - Mokesčio už mokslą ir paslaugos įkainiai atitiks realios ekonominės situacijos ir rinkos įkainis.

Neigiamos pasekmės – už mokslą Molėtų r. kūno kultūros ir sporto centre reikės mokėti brangiau.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Tėvų ir suaugusiųjų lėšos.

**6. Vykdytojai, įvykdymo terminai**

Molėtų r. kūno kultūros ir sporto centras.